VSL Sklep II Cp 2020/2020
Sodna praksa višjih sodišč, 2021-02-01

stroškovna odločitev - brezplačna pravna pomoč - dodeljeni odvetnik

Odvetnik, ki izvaja storitve brezplačne pravne pomoči, je upravičen do plačila za svoje delo v višini polovice zneska, ki bi mu pripadal po odvetniški tarifi.

Pritožbi se ugodi in se izpodbijani sklep sodišča prve stopnje (točka III izreka sodbe) spremeni tako, da je tožena stranka dolžna iz naslova povrnitve pravdnih stroškov v roku 15 dni od prejema sklepa na transakcijski račun Okrožnega sodišča v Ljubljani, koda namena: GOVT, namen: brezplačna pravna pomoč, plačati znesek 197,93 EUR, v primeru zamude z zakonskimi zamudnimi obrestmi od prvega dne po preteku paricijskega roka do plačila.

1. Sodišče prve stopnje je s sodbo toženi stranki naložilo, da z dvorišča nepremičnine (ID znak: parcela 0000 3114) odstrani smeti. V ostalem delu je tožbeni zahtevek (za izpraznitev nepremičnine z ID znakom: parcela 0000 3115 in odstranitev dveh hladilnikov in kovinskega kontejnerja) zavrnilo. Toženi stranki je naložilo, da tožeči stranki v roku 15 dni povrne pravdne stroške v višini 388,25 EUR (točka III izreka sodbe).

2. Tožeča stranka v laični pritožbi zoper točko III izreka sodbe predlaga spremembo stroškovne odločitve, in sicer tako, da se toženi stranki naloži plačilo odmerjenih pravdnih stroškov v korist Republike Slovenije. Ker je bila tožeča stranka, ki je v postopku uspela, prejemnica brezplačne pravne pomoči, je prav, da tožena stranka stroške plača v državni proračun.

3. Tožena stranka na pritožbo ni odgovorila.

5. Pritožbeno sodišče je izpodbijani sklep o stroških preizkusilo v okviru pritožbenega razloga in razlogov, na katere pazi po uradni dolžnosti (drugi odstavek 350. člena v zvezi s 366. členom ZPP

6. Sodišče prve stopnje je tožeči stranki na podlagi njenega stroškovnega zahtevka priznalo pravdne stroške v skupni višini 388,25 EUR (300 točk za tožbo, 20 točk za predlog z dne 20. 10. 2017, 150 točk za zastopanje na naroku 13. 11. 2019 in 50 točk za vlogo z dne 13. 11. 2019, skupaj 520 točk, oziroma ob upoštevanju vrednosti točke 0,60 EUR, 312 EUR, povečano za materialne stroške 6,24 EUR in 22 % DDV), ter jih na podlagi prvega odstavka 154. člena ZPP naložilo v plačilo toženi stranki.

7. Ob odločanju o pravdnih stroških je sodišče prve stopnje spregledalo, da je bila tožeči stranki na podlagi odločbe Okrožnega sodišča v Ljubljani Bpp 000/2017 za predmetni postopek dodeljena brezplačna pravna pomoč v obsegu pravnega svetovanja in zastopanja po odvetniku A. A.

Skladno s tretjim odstavkom 46. člena ZBPP

bi morala tožena stranka priznane stroške tožeče stranke (za zastopanje po odvetniku), financirane iz proračunskih sredstev, namesto tožeči stranki povrniti v korist proračuna Republike Slovenije.

8. Podlago za pravilno odmero pravdnih stroškov predstavlja tudi določba petega odstavka 17. člena ZOdv

, skladno s katero je odvetnik, ki izvaja storitve brezplačne pravne pomoči, upravičen do plačila za svoje delo v višini polovice zneska, ki bi mu pripadal po odvetniški tarifi. Pritožbeno sodišče je vrednosti opravljenih odvetniških storitev (sestava tožbe, predloga in vloge, zastopanje na naroku) ustrezno znižalo (prepolovilo).

9. Na podlagi 3. točke 365. člena ZPP je pritožbeno sodišče pritožbi ugodilo in izpodbijani sklep spremenilo tako, da je obveznost tožene stranke iz naslova pravdnih stroškov (tožeče stranke) znižalo za 190,32 EUR, torej na znesek 197,93 EUR

10 točk za predlog z dne 20. 10. 2017 po tar. št. 39/4 OT, 75 točk za zastopanje na naroku 13. 11. 2019 po tar. št. 20/1 OT in 25 točk za vlogo z dne 13. 11. 2019 po tar. št. 19/4 OT, skupaj 260 točk, oziroma 156 EUR, povečano za materialne stroške 6,24 EUR

in 22 % DDV). Ker je tožeča stranka upravičenka do brezplačne pravne pomoči, mora tožena stranka izvesti plačilo 197,93 EUR v korist proračuna Republike Slovenije, kot izhaja iz izreka tega sklepa.

Zakon o pravdnem postopku, Ur. l. RS, št. 26/1999, s spremembami in dopolnitvami

O tem, da ji je bila odobrena brezplačna pravna pomoč, je tožeča stranka sodišče prve stopnje obvestila ob zaključku naroka za glavno obravnavo 15. 1. 2020. Na tem naroku se je zastopala sama.

Zakon o brezplačni pravni pomoči, Ur. l. RS, št. 48/2001, s spremembami in dopolnitvami

Zakon o odvetništvu, Ur. l. RS, št. 18/1993, s spremembami in dopolnitvami

Kot prejemnica brezplačne pravne pomoči pritožnica iz naslova odmerjenih pravdnih stroškov nima nobenih obveznosti, zato ne gre za spremembo v njeno škodo (359. člen ZPP).

Odvetniška tarifa, Ur. l. RS, št. 2/2015, s spremembo

Materialni stroški se povrnejo v celoti, upoštevajoč polno vrednost storitve po OT. Glej sodbi Upravnega sodišča RS I U 440/2017-10 in I U 411/2018-10.

Zakon o pravdnem postopku (1999) - ZPP  - člen 154

Zakon o odvetništvu (1993) - ZOdv  - člen 17, 17/5

Zakon o brezplačni pravni pomoči (2001) - ZBPP  - člen 46, 46/3

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.